ร้านอยู่ใกล้ๆ โรงเรียนสตรีในซอยเซาท์เทิร์น (ซอยชนเกษม 14) เป็นร้านที่เปิดมานานมากๆ แล้วค่ะ อาม่าคนขายใจดีมากๆ ที่นี่จะขายไอศกรีมอย่างเดียว ไอศกรีมมีให้เลือก 6 รส คือ กะทิ ช็อกโกแลต ทุเรียน สตรอเบอร์รี่ กาแฟ แล้วก็วนิลา
- 4 ลูก 15.-, 5 ลูก 20.-
- รวมรส 6 ลูก 25.-
- ใส่เครื่องอย่าง ใส่ไข่ ลูกชิด กล้วย ซุปข้าวโพด ราดช็อกโกแลต เม็ดมะม่วงหิมพานต์ อย่างละ 5 บาท

วันนี้กินเฉพาะรสกะทิใส่กล้วยและไข่ (25.-) รสชาติไอศกรีมกะทิๆแต่หวานไปหน่อย แล้วสั่งกินกับกล้วย เอ้า! หวานเข้าไปอีก ส่วนไข่แข็งก็มันๆ อร่อยดี ชอบกินตอนละลายๆ หน่อย เสียดายได้มานิดเดียว จริงๆ แนะนำเม็ดมะม่วงหิมพานต์กับไข่กินกับไอศกรีมค่ะ จะอร่อยกว่าจริงๆ

ที่นี่มีน้ำเปล่าบริการฟรีไว้ล้างปาก อาม่าน่ารักมากๆ บริการลูกค้า ตักไอศกรีม เสิร์ฟน้ำด้วย